Blaze7451/Wiki-th-20250601 huggingface dataset:
ฮาคุบะ ซางูรุ

ฮาคุบะ ซางูรุ (Hakuba Saguru; ทับศัพท์ราชบัณฑิตยสภา: ฮากูบะ ซางูรุ) เป็นตัวละครที่ปรากฏตัวในมังงะเรื่อง จอมโจรอัจฉริยะ และ ยอดนักสืบจิ๋วโคนัน ฮาคุบะ เป็นนักสืบ มีสัตว์เลี้ยงเป็นเหยี่ยวชื่อ "วัตสัน" ซึ่งมีชื่อมาจากนายแพทย์จอห์น เอช. วอตสัน ที่เป็นตัวละครจากนิยายสืบสวนเรื่อง เชอร์ล็อก โฮมส์

**ประวัติ**
ฮาคุบะ ซางูรุมีบิดาเป็นตำรวจ ในมังงะ จอมโจรอัจฉริยะ เล่ม 3 ระบุว่าบิดามีตำแหน่งเป็นรองผู้บังคับการสืบสวน ส่วนในมังงะเล่มที่ 5 ระบุว่าบิดาเป็นผู้บัญชาการตำรวจนครบาล เขาย้ายกลับจากโรงเรียนมัธยมลอนดอนบริดจ์  ลอนดอน ประเทศอังกฤษ เข้ามาเรียนร่วมชั้นกับคุโรบะ ไคโตะและนาคาโมริ อาโอโกะ เขาถือเป็นนักสืบที่มีชื่อเสียงคนหนึ่ง ทั้งนี้เขามักจะบอกเวลาเป็นนาทีและวินาทีอยู่เป็นนิจ จากการสันนิษฐานและการรวบรวมหลักฐานต่าง ๆ ทำให้เขามั่นใจว่าคุโรบะ ไคโตะคือจอมโจรคิด
นอกจากนี้ฮาคุบะ ซางูรุปรากฏตัวในมังงะเรื่องยอดนักสืบจิ๋วโคนัน ด้วยเช่นกัน ในมังงะเรื่องนี้เขาเลี้ยงเหยี่ยวไว้ตัวหนึ่งชื่อวัตสัน

**การปรากฏตัว**

**ในจอมโจรอัจฉริยะ**
ในจอมโจรอัจฉริยะ (まじっく快斗; Magic Kaito หรือ Kaito KID) ฮาคุบะ ซางูรุ พยายามพิชิตใจหญิงสาวที่มีชื่อว่า "นากาโมริ อาโอโกะ" นอกจากนี้ ยังมีอีกหลายช่วงที่ฮาคุบะเผชิญเหตุการณ์ชิงไหวชิงพริบกับจอมโจรคิดด้วยเช่นกัน

**ในยอดนักสืบจิ๋วโคนัน**
ในยอดนักสืบจิ๋วโคนัน (名探偵コナン; Detective Conan หรือ Case Closed) มีเหตุการณ์ที่ฮาคุบะ ซางูรุ พบกับโคนันอยู่หลายครั้ง ไม่ว่าจะเป็น "รวมพลยอดนักสืบ คุโด้ ชินอิจิ ปะทะ จอมโจรคิด" (ตอนที่ 235) ซึ่งฮาคุบะปรากฏตัวพร้อมกับเหยี่ยววัตสันในเหตุการณ์ที่มีนักสืบที่มากด้วยความสามารถมารวมตัวกันหลายราย และในตอน "3 วันกับฮัตโตริ เฮย์จิ" (ตอนที่ 519-522) ในฉบับของหนังสือการ์ตูน ในตอนที่ 1119 ฮาคุบะได้ปรากฏตัวอีกครั้งต่อหน้าโคนันและเฮย์จิ เพื่อพูดถึงเรื่องของจอมโจรคิด และชายชราปริศนาที่เกี่ยวข้องกับ อามุโร่ โทรุ อีกที 

**ในภาพยนตร์**
ในยอดนักสืบจิ๋วโคนัน เดอะมูฟวี่ ภาคบทเพลงมรณะแด่เหล่านักสืบ (Meitantei Konan Tantei tachi no Rekuiemu (REQUIEM); The Private Eyes' Requiem) มีการปรากฏโฉมหน้าฮาคุบะ ซางูรุ ซึ่งแท้จริงแล้ว เขาคือจอมโจรคิดที่ปลอมตัวมาเพื่อร่วมสืบคดีกับโคนัน

**อ้างอิง**

**ดูเพิ่ม**
 จอมโจรอัจฉริยะ- จอมโจรคิด- ยอดนักสืบจิ๋วโคนัน- ยอดนักสืบจิ๋วโคนัน: บทเพลงมรณะแด่เหล่านักสืบ

**แหล่งข้อมูลอื่น**
  ข้อมูลเกี่ยวกับ"ฮาคุบะ ซางูรุ" 
หมวดหมู่:จอมโจรอัจฉริยะ
หมวดหมู่:ตัวละครในยอดนักสืบจิ๋วโคนัน
หมวดหมู่:ตัวละครที่เป็นนักสืบสมัครเล่น
หมวดหมู่:ตัวละครที่เป็นนักสืบ
หมวดหมู่:บุคคลในบันเทิงคดีจากลอนดอน
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
พิชยดนย์ พึ่งพันธ์

พิชยดนย์ พึ่งพันธ์ ซัน เกิดเมื่อวันที่ 7 กรกฎาคม พ.ศ. 2531 เป็นนักแสดงชาวไทย มีผลงาน ทั้งโฆษณาและละคร อาทิ เรื่อง เมียหลวง, เจ้าบ่าวโค้งสุดท้าย และ คุณหนูเทวดา เข้าสู่วงการบันเทิงจากเวทีประกวดค้นหานักแสดงหน้าใหม่ของช่อง7 สู่ฝันปั้นดาว ได้รับรางวัลรองชนะเลิศอันดับที่ 1 และได้เซ็นสัญญาเป็นนักแสดงของช่อง 7

**ประวัติ**
พิชยดนย์เป็นชาวจังหวัดแพร่ เป็นบุตรคนโต ในจำนวนพี่น้อง 2 คน มีน้องสาว 1 คนคือ กรปภา พึ่งพันธ์ (ชื่อเดิม:อรไพลิน พึ่งพันธ์) ซึ่งเป็นผู้รับบทแม่พลอยวัยเด็กในละครเรื่อง สี่แผ่นดิน ทางช่องโมเดิร์นไนน์ทีวี เมื่อปีพ.ศ. 2546 บิดาชื่อณัทวัท พึ่งพันธ์ มารดาชื่อศตภัค พึ่งพันธ์ ด้านการศึกษาศึกษาระดับประถมที่โรงเรียนถนอมพิศวิทยา ระดับมัธยมที่โรงเรียนบดินทรเดชา (สิงห์ สิงหเสนี) 1 เคยศึกษา ที่มหาวิทยาลัยกรุงเทพ (อินเตอร์) คณะบริหารธุรกิจ แต่ลาออก เพื่อสำเร็จการศึกษาที่คณะนิเทศศาสตร์ มหาวิทยาลัยเกริก

**ผลงาน**

**ละครโทรทัศน์ ===  

**ซิทคอม**
 เฮฮาหน้าซอย- ตลาดไม่ขาดรัก

**พิธีกร**
 7 สีคอนเสิร์ต- 07 โชว์

**มิวสิควิดีโอ**
 ยอมปีนต้นงิ้ว ของ ดวงตา คงทอง (พ.ศ.2554)- หน้ามือเป็นหลังมือ ของ ดวงตา คงทอง (พ.ศ.2554)

**เพลง**
 หวานใจท้ายครัว (เพลงประกอบละคร หวานใจท้ายครัว)

**อ้างอิง**

**แหล่งข้อมูลอื่น**
 sun_pitchayadon  หมวดหมู่:นักแสดงชายชาวไทย หมวดหมู่:นักแสดงเด็กชายชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:บุคคลจากคณะศิลปศาสตร์ มหาวิทยาลัยเกริก
ตรัสน้อย

สมเด็จพระเจ้าลูกเธอตรัสน้อย (ช่วงปี พ.ศ. 2231 — ?) เป็นพระราชโอรสในสมเด็จพระเพทราชา ประสูติแต่กรมหลวงโยธาเทพพระมเหสีฝ่ายซ้าย ซึ่งเป็นพระราชธิดาพระองค์เดียวของสมเด็จพระนารายณ์มหาราช ที่ประสูติแต่พระอัครมเหสี

**ประวัติ == 
พระราชพงศาวดาร ฉบับพันจันทนุมาศ (เจิม) ระบุว่า ภายหลังการเสด็จสวรรคตของสมเด็จพระนารายณ์มหาราชแล้ว สมเด็จพระเพทราชาขึ้นสืบราชสมบัติ แล้วตั้งกรมหลวงโยธาเทพพระราชธิดาในสมเด็จพระนารายณ์มหาราชขึ้นเป็นพระมเหสี เมื่อเสด็จฯ ไปตำหนักกรมหลวงโยธาเทพเพื่อจะเข้าที่บรรทม กรมหลวงโยธาเทพไม่ยอมรับ ตรัสตัดพ้อต่าง ๆ แล้วทรงพระแสงดาบติดพระหัตถ์ สมเด็จพระเจ้าอยู่หัวจึงให้หาหมอมาทำเสน่ห์ จนกรมหลวงโยธาเทพเกิดหลงไหลถึงกับทรงพระกันแสงหาพระองค์ ภายหลังสมเด็จพระเจ้าอยู่หัวเสด็จฯ ไปหาอีก กรมหลวงโยธาเทพจึงทรงยอม ผ่านไป 7-8 เดือนจึงพบกรมหลวงโยธาเทพก็ทรงพระครรภ์ได้ 3 เดือนแล้ว ถึงเดือน 10 ปีมะเส็ง นพศก ตอนใกล้รุ่ง จึงประสูติเป็นพระราชโอรส พระราชทานพระนามว่าตรัสน้อย ในคืนวันนั้นเกิดแผ่นดินไหว เมื่อพระชันษาได้ 13 ปี สมเด็จพระเจ้าอยู่หัวจึงโปรดให้ตั้งพระราชพิธีโสกันต์ ณ พระที่นั่งสรรเพชญปราสาท
ส่วนพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน ระบุว่ากรมโยธาเทพประสูติพระราชโอรสเมื่อ จ.ศ. 1050 ปีมะโรง (พ.ศ. 2231) พระญาติถวายพระนามว่าตรัสน้อย แต่สมเด็จพระเพทราชาตรัสเรียกว่าสำมยัง ใน จ.ศ. 1062 ปีมะโรง (พ.ศ. 2243) ตรงกับรัชกาลพระเจ้าเสือ กรมหลวงโยธาเทพพาตรัสน้อยออกจากพระราชวัง ไปตั้งพระตำหนักใกล้วัดพุทไธศวรรย์ และทำพิธีโสกันต์ตรัสน้อยแล้วให้ผนวชเป็นสามเณรในสำนักพระพุทธโฆษาจารย์ ทรงเล่าเรียนทั้งพระปริยัติธรรมและไสยศาสตร์ต่าง ๆ จนพระชันษาได้ 18 ปีจึงลาผนวชมาศึกษาวิชาการรบ ได้ศึกษาภาษาต่าง ๆ ทั้งภาษาแขก ฝรั่ง เขมร ยวน พม่า มอญ และจีน การปกครอง โหราศาสตร์ และการแพทย์ จากพระอาจารย์หลายท่าน เมื่อพระชันษาครบอุปสมบทจึงได้ผนวชเป็นพระภิกษุ

**ชีวิตในปลายพระชนม์**
ไม่ปรากฏหลักฐานอย่างแน่ชัดว่าตรัสน้อยดำรงพระชนมชีพต่อไปอย่างไร จดหมายเหตุของชาวฝรั่งเศส ระบุว่า เจ้าฟ้าตรัสน้อยซึ่งเป็นพระมรณภาพในราวปี พ.ศ. 2283 ซึ่งตรงกับช่วงกลางสมัยสมเด็จพระเจ้าอยู่หัวบรมโกศ ก่อนจะเสียกรุงให้พม่า 27 ปี โดยประมาณ
ขณะที่พระราชพงศาวดารกรุงศรีอยุธยา ฉบับพันจันทนุมาศ (เจิม) กล่าวว่า ในปี พ.ศ. 2244 เจ้าฟ้าเพชรและเจ้าฟ้าพร พระราชโอรสในสมเด็จพระสรรเพชญ์ที่ 8 ทรงพระดำริเห็นว่าผู้คนทั้งปวงนิยมยินดีรักใคร่ตรัสน้อยมาก นานไปเบื้องหน้าเจ้าฟ้าตรัสน้อยก็จะได้เป็นใหญ่ จึงทรงพระดำริเป็นความลับให้ชาวที่ออกไปเชิญเสด็จตรัสน้อย โดยอ้างว่ามีพระราชโองการให้เชิญเสด็จเข้าไปบัดนี้ เจ้าฟ้าตรัสน้อยคิดว่าพระราชโองการให้หาจริง จึงเสด็จขึ้นขี่คอชาวที่เข้ามา ชาวที่ก็พาเสด็จเข้ามาถึงพระคลังวิเศษ แล้วก็ประหารเสียด้วยท่อนจันทน์ แล้วจึงเชิญพระศพไปวัดโคกพระยา

**พงศาวลี**

**ดูเพิ่ม**
 เชิงอรรถ
 บรรณานุกรม- อ้างหนังสือ| ผู้แต่ง = | ชื่อหนังสือ = พระราชพงศาวดาร ฉบับสมเด็จพระพนรัตน์ วัดพระเชตุพน ตรวจสอบชำระจากเอกสารตัวเขียน | จังหวัด = กรุงเทพฯ| พิมพ์ที่ = อมรินทร์พริ้นติ้ง แอนด์ พับลิชชิ่ง| ปี = 2558| ISBN = 978-616-92351-0-1| จำนวนหน้า = 558| หน้า =  จัดพิมพ์โดยเสด็จพระราชกุศลในการพระราชทานเพลิงศพพระธรรมปัญญาบดี (ถาวร ติสฺสานุกโร ป.ธ.๔)-  จำนวนหน้า = 800
หมวดหมู่:บุคคลที่เสียชีวิตในพุทธศตวรรษที่ 23
หมวดหมู่:เจ้าฟ้าชาย
หมวดหมู่:ภิกษุที่เป็นพระราชวงศ์
หมวดหมู่:พระราชบุตรในสมเด็จพระเพทราชา
หมวดหมู่:พระราชโอรสในพระมหากษัตริย์ไทย
หมวดหมู่:เจ้าชายกรุงศรีอยุธยา
วิกิพีเดีย:เสนอบทความคุณภาพ/ไดซาขุ อิเคดะ

=== ไดซาขุ อิเคดะ**
ไดซาขุ อิเคดะ ถูกเสนอเมื่อ 29 มิถุนายน พ.ศ. 2553 และจะได้รับการพิจารณาภายในวันที่ 5 กรกฎาคม พ.ศ. 2553
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 19 กรกฎาคม พ.ศ. 2553
 เสนอชื่อโดย ผู้ใช้:Taihe
สนับสนุน 
#
#
คัดค้าน
#
#
เสนอแนะการปรับปรุง
# เนื้อหาน้อยมากๆ น่าจะอยู่แค่ระดับโครงหรือพอใช้เท่านั้นนะคะ รบกวนเพิ่มเติมเนื้อหาด้วยค่ะ --Tinuviel | พูดคุย 100px 20:21, 3 กรกฎาคม 2553 (ICT)
# ควรเพิ่มเติมประเด็นประวัติ ผลงานที่สำคัญ ชีวิตส่วนตัว และอื่นๆ --เอ็มสกาย 13:28, 6 กรกฎาคม 2553 (ICT)
# ควรมีอ้างอิงในบรรทัด (Inline Ref) ในเนื้อหาด้วย นอกจากนี้ลิขสิทธิ์ของภาพที่นำมาประกอบบทความเป็นลิขสิทธิ์ที่ไม่ถูกต้อง รวมถึงแหล่งที่มาของภาพไม่ชัดเจนเพียงพอต่อการตรวจสอบ รบกวนแก้ไขตรงจุดนี้ด้วยครับ --G(x) (พูดคุย · หน้าที่เขียน) 18:14, 6 กรกฎาคม 2553 (ICT)
ความเห็นของผู้เสนอชื่อ
*1.ปรับปรุง เพิ่มการอ้างอิงในบรรทัดแล้วครับ ของไดซาขุ อิเคดะ
เฟร์นันโด มุสเลรา

เนสตอร์ เฟร์นันโด มุสเลรา มีกอล (Néstor Fernando Muslera Micol) เกิดเมื่อวันที่ 16 มิถุนายน ค.ศ. 1986 ที่กรุงมอนเตวิเดโอ ประเทศอุรุกวัย เป็นนักฟุตบอลชาวอุรุกวัย ในตำแหน่งผู้รักษาประตูให้กับทีมกาลาตาซารายในซือเปร์ลีก และเล่นให้กับฟุตบอลทีมชาติอุรุกวัย เป็นผู้รักษามือหนึ่งในการแข่งขันฟุตบอลโลก 2010

**แหล่งข้อมูลอื่น**
MusleraOfficial- 23761- 229498- 47599- name=Fernando Muslera-  Profile at Galatasaray.org-  Statistics at TFF.org -  Profile at Transfermarkt.de - Lazio sign keeper Muslera – Sky Sports, 29 August 2007- Muslera Meltdown date=2007-11-09  – Goal.com, 8 October 2007- Biography in Spanish
หมวดหมู่:นักฟุตบอลชาวอุรุกวัย
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในเซเรียอา
หมวดหมู่:ผู้รักษาประตูฟุตบอล
หมวดหมู่:ผู้เล่นกลุบนาซิโอนัลเดฟุตโบล
หมวดหมู่:ผู้เล่นสโมสรกีฬาลัตซีโย
หมวดหมู่:นักฟุตบอลกาลาทาซาไรสปอร์คูลือบือ
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:บุคคลจากบัวโนสไอเรส
หมวดหมู่:บุคคลจากมอนเตวิเดโอ
วาเลนไทน์ (วงดนตรีไทย)

วาเลนไทน์ หรือ วาเลนไทน์ มิวสิก เป็นวงดนตรีสตริงลูกทุ่งระดับภูธรของไทย ก่อตั้งโดย สวัสดิ์ สังข์ทอง อดีตนักดนตรีไทยเดิม เมื่อปี พ.ศ. 2528   โดยระยะแรกตั้งเป็นวงดนตรีชาโดว์เล่นเพลงสากลกับเพลงไทยสากล รับงานทั่วไปตามว่าจ้างโดยเฉพาะตามงานวัดต่างๆ  ต่อมาจึงเล่นเพลงทุกแนวตามกระแสนิยม จนเริ่มเป็นที่รู้จักในหมู่คนจัดงานภูธรและคนทั่วไป โดยบริษัทชื่อดัง อีวีเอส และ ท็อปไลน์ ไดมอนด์ ได้มีการผลิตเทปบันทึกการแสดงสดออกจำหน่าย  ลักษณะการแสดงของวงใช้การเล่นดนตรีแบบ "ทับไลน์"  มีแดนเซอร์ โคโยตี้ และนักร้องบนเวทีซึ่งสามารถร้องเพลง เต้นรำ และเล่นตลกได้อย่างครบเครื่อง 
ปัจจุบัน โบว์ นุ่น และ เจน อดีตนักร้องนำของวงแยกตัวออกมาตั้งวงดนตรี "ซุปเปอร์ วาเลนไทน์" โดยออกอัลบั้มเพลงในสังกัด ท็อปไลน์ ไดมอนด์ ขณะที่วงวาเลนไทน์ยังคงดำเนินแสดงต่อซึ่ง เดียร์ นักร้องนำนีนยังได้ออกแสดงในรายการตีสิบ ช่วงดันดารา

**ผลงานในนามวาเลนไทน์**

**บันทึกการแสดงสด**
 วงวาเลนไทน์ ยอดที่สุด ชุด 1 (2553) (ท็อปไลน์)- วงวาเลนไทน์ ยอดที่สุด ชุด 2 (2553) (ท็อปไลน์) 

**ผลงานในนามซุปเปอร์วาเลนไทน์**

**อัลบั้ม**
อยากเป็นซุปตาร์ (2554) (ท็อปไลน์)
# อยากเป็นซุปตาร์
# พิลึกไม่รัก
# สาวตลาดนัด
# กางร่มให้ใจ
# ซุปเปอร์วาเลนไทน์
# นอนไม่หลับ
# พระรามรัก พระรามลวง
# แมงมุมชีกอ
# อยากเรียนตัดรัก
# แฟนทีวี
Super ซุปตาร์ (2555) (ท็อปไลน์)
# จะฟ้องครูอังคณา
# โครตเจ็บ
# ความในใจของตัวปลอม
# ยกมาทั้งใจ
# สาวโคโยตี้
# รุ่นพกติดตัว
# กลัวเพี้ยน
# คิดก่อน
# สับขาหลอก
# เอาอยู่
โหน่ง - วุฒิ ซุปเปอร์วาเลนไทน์ ชุด บัดดี้ (2556) (ท็อปไลน์)
# กลับบ้านไม่ได้ แฟนหายในผับ
# ชู้ทางความคิดถึง
# คนนี้ขอยอม
# อย่าสงสาร
# อยากกินเธอ
# คิดถึงคนในคืนนั้น
# ผีเน่าโลงผุ
# ใครใช้ให้เธอน่ารัก
# ตีสนิท
# ยังโสดอยู่ครับ
อย่าเยอะ (2557) (ท็อปไลน์)
# ขมิบ
# ไม่ต้องการเทพบุตร
# นางฟ้านาทีสุดท้าย
# อย่าเยอะ
# บวชชีก่อนมั๊ย
# เหงาเว่อร์
# อย่าถามว่ามีแฟนหรือยัง
# น่าคิด
# สวยเลือกได้
# บ่องตง

**บันทึกการแสดงสด**
 SUPER วาเลนไทน์ บันทึกแสดงสด ชุด 1 (2553) (ท็อปไลน์)- SUPER วาเลนไทน์ บันทึกแสดงสด ชุด 2 (2554) (ท็อปไลน์)- บัวผัน ทังโส ประชัน ศรีจันทร์ วีสี ปะทะ SUPER วาเลนไทน์ ชุด 1 (2554) (ท็อปไลน์)- บัวผัน ทังโส ประชัน ศรีจันทร์ วีสี ปะทะ SUPER วาเลนไทน์ ชุด 2 (2554) (ท็อปไลน์)- SUPER วาเลนไทน์ บันทึกแสดงสด ชุด 3 (2554) (ท็อปไลน์)- SUPER วาเลนไทน์ บันทึกแสดงสด ชุด 4 (2555) (ท็อปไลน์)- SUPER วาเลนไทน์ บันทึกแสดงสด ชุด 5 (2556) (ท็อปไลน์)- SUPER วาเลนไทน์ บันทึกแสดงสด ชุด 6 (2556) (ท็อปไลน์)

**อ้างอิง**
หมวดหมู่:กลุ่มดนตรีสัญชาติไทย
แดเนียลล์ ดิโลเรนโซ

แดเนียลล์ สเตฟฟานี ดิโลเรนโซ เป็นผู้เข้าแข่งขันรายการ เซอร์ไวเวอร์ ปานามา โดยเธอเป็นรองชนะเลิศโดยแพ้ให้กับ อาราส บาสเคาสคาส ต่อมาในปี 2010 เธอได้รับเลือกให้มาแข่งอีกครั้งใน เซอร์ไวเวอร์ ฮีโร่ ปะทะ วายร้าย โดยเธอถูกโหวตออกวันที่ 33 เป็นลูกขุนคนที่ 6 แดเนียลล์เป็นเภสัชกร ปัจจุบันอายุ 29 ปี เกิดเมื่อวันที่ 3 มิถุนายม 1981 (แข่งครั้งแรกอายุ 24 ปีและฤดูกาลต่อมาอายุ 28 ปี) แดเนียยล์ชนะสิทธิ์คุ้มกัน 2 ครั้ง(จากฤดูกาลที่ 12 1ครั้ง และ ฤดูกาลที่ 20 อีก 1ครั้ง)

**เซอร์ไวเวอร์ ปานามา**
แดเนียลล์เป็นสมาชิกเผ่าดั้งเดิมของ บาโยเนกต้า ก่อนถูกสลับเผ่าไปอยู่ คาซาย่า แดเนียลล์เป็นคนเปลี่ยนใจของเพื่อนร่วมเผ่าเพื่อให้โหวต เมลินดา ไฮเดอร์ และ บ๊อบบี้ มาสัน ออกเพื่อเก็บ 
บรูซ คาเนะกาอิ คนที่อายุมากที่สุดในเผ่าทำให้ เชน พาวเวอร์ส ไม่พอใจเธอและทะเลาะกับกับเธออยู่บ่อยๆ แต่กระนั้น แดเนียลล์ ก็เป็นตัวสำคัญที่ทำให้คาซาย่าแน่นเป็นบึกแผ่นและเก็บเผ่า ลา มินา ออกจนหมดเหลือเพียง เทอร์รี ดีทซ์ คนเดียวที่ยังรอดอยู่เพราะเขาชนะสิทธิคุ้มกันรวดถึง 5 ครั้งเป็นเหตุให้เผ่าคาซาย่าต้องล่มสลายและโหวตกันเองจนเหลือเพียงสี่คน ครั้งนั้น อาราส บาสเคาสคาส ชนะรางวัลไปร่องเรือโดยสามารถเลือกเพื่อนไปได้หนึ่งคนแต่เขากลับเลือก ซิรี ฟิลด์ส ไปเป็นเหตุให้ แดเนียลล์ ไม่พอใจและหันไปร่วมมือกับ เทอร์รี ดีทซ์ แทนโดยรู้อยู่แล้วว่าผลโหวตต้องออกมาเสมอกันคือ 2-2 โดยต้องมีการแข่งจุดไฟตัดสินเธอสามารถจุดไผเอาชนะมาได้เพราะผลพวงจากการที่ เทอร์รี่ สอนเธอ ณ วันที่ 38 เธอชนะสิทธ์คุ้มกันครั้งสุดท้ายและต้องเลือกคนไปรอบสุดท้ายกับเธอโดยเธอรู้อยู่ตั้งแต่ต้นว่าเธอไม่มีทางชนะแน่นอนเพราะคณะลูกขุนไม่ค่อยชอบเธอ เธอจึงเลือก อาราส บาสเคาสคาส ไปรอบสุดท้ายแทนและผลออกมาตามคาดเธอแพ้ให้กับ อาราส ด้วยคะแนน 5-2 

**เซอร์ไวเวอร์ ฮีโร่ ปะทะ วายร้าย**
แดเนียลล์ได้กลับมาแข่งอีกครั้งในฤดูกาลนี้โดยเธออยู่เผ่า วายร้าย เธอถือว่าเตรียมตัวมาดีเพราะแข็งแกร่งกว่าเดิมและแผนสูงมากกว่าเดิมโดยเธอเลือกไปเป็นพันธมิตรกับ รัซเชล ฮัท และ พาร์วาตี แชลโลว์ซึ่งมีจำนวนน้อยกว่าพันธมิตรใหญ่ถึง 6-3 แต่ด้วยแผนการที่ถือว่าแยบยลของ รัซเซล ที่ส่งเครื่องรางคุ้มกันให้แก่ พาร์วาตี แชลโลว์ทำให้สามารถโหวต ไทสัน อพอสตอล ออกไปได้และเธอก็มีส่วนทำให้ เจอร์รี่ แมนทีย์ เปลี่ยนใจมาเข้ากับฝ่ายตัวเองและโหวต ร็อบ มาริเอโน ออกไปได้เธอยังเป็นคนเปลี่ยนเสียงโหวตทำให้ เบนจามิน "โค้ช" เวด ต้องออกไปแบบไม่รู้ตัว แดเนียลล์ กับ อแมนด้า คิมเมล มีเรื่องกันเล็กน้อยโดยต้นนเหตุคือเบาะแสเครื่องรางคุ้มกันแต่ผลสุดท้ายเธอได้ไปแต่คนหาเครื่องรางเจอกลับเป็น รัซเชล ฮัทวันที่ 33 รัซเชล ฮัท เกิดระแวงความสัมพันธ์ของเธอกับ พาร์วาตี จึงพยายามหาทางเอาเธอออกแต่ เธอรู้เรื่องเข้าจึงรีบไปเปลี่ยนเสียงเพื่อนร่วมเผ่าทันทีซึ่งดูเหมือนจะได้ผลเพราะเป้าพุ่งไปที่ รูเพิร์ท โบเนแฮม แต่ในสภาเผ่า เธอกับสติแตกและร้องไห้ฟูมฟายและปริปากบอกแผนการของ รัซเซล และ ความสนิทสนมของเธอกับ พาร์วาตี เป็นเหตุให้ รัซเซล ไม่พอใจและเปลี่ยนเสียงโหวตของตัวเองในสภาเผ่าทันที พร้อมขู่ เจอร์รี่ แมนทีย์ ให้โหวตตามมิฉะนั้น เจอร์รี่ จะเป็นรายต่อไปทำให้เธอถูกโหวตออกไปในวันที่ 33 เป็นลูกขุนคนที่ 6

**อ้างอิง**
www.cbs.com
หมวดหมู่:ผู้เข้าแข่งขันในรายการเซอร์ไวเวอร์
หมวดหมู่:บุคคลจากรัฐฟลอริดา
มักซิ โรดริเกซ

มักซีมีเลียโน รูเบน "มักซี" โรดรีเกซ (Maximiliano Rubén "Maxi" Rodríguez) เกิดเมื่อวันที่ 2 มกราคม ค.ศ. 1981 ที่เมืองโรซารีโอ จังหวัดซานตาเฟ เป็นนักฟุตบอลชาวอาร์เจนตินา ปัจจุบันเล่นให้กับสโมสรฟุตบอลนิวเอลส์โอลด์บอยส์ เขาได้รับฉายาว่า La Fiera เขาเล่นตำแหน่งปีก แต่สามารถรับตำแหน่งกองกลางตัวรุกได้ด้วย 

**อ้างอิง**
หมวดหมู่:นักฟุตบอลชาวอาร์เจนตินา
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ชาวอาร์เจนตินาเชื้อสายอิตาลี
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากโรซาริโอ
หมวดหมู่:กองกลางฟุตบอล
หมวดหมู่:ปีกฟุตบอล
มีเดียวิกิ:Group-sysop.css

/* Protected pages have text area in light red, to prevent
accidental editing by admins who didn't notice the header */
.mw-textarea-protected,
.mw-textarea-protected + .ui-resizable .ace_content,
.mw-textarea-protected + .CodeMirror,
.ns-8 textarea,
.ns-8 .ace_content,
.ns-8 .CodeMirror {
background-color: hsl(0, 100%, 94%);
}
@media screen {
	html.skin-theme-clientpref-night .mw-textarea-protected,
	html.skin-theme-clientpref-night .mw-textarea-protected + .ui-resizable .ace_content,
	html.skin-theme-clientpref-night .mw-textarea-protected + .CodeMirror,
	html.skin-theme-clientpref-night .ns-8 textarea,
	html.skin-theme-clientpref-night .ns-8 .ace_content,
	html.skin-theme-clientpref-night .ns-8 .CodeMirror {
		background-color: hsl(0, 100%, 10%);
	}
}
@media screen and (prefers-color-scheme: dark) {
	html.skin-theme-clientpref-os .mw-textarea-protected,
	html.skin-theme-clientpref-os .mw-textarea-protected + .ui-resizable .ace_content,
	html.skin-theme-clientpref-os .mw-textarea-protected + .CodeMirror,
	html.skin-theme-clientpref-os .ns-8 textarea,
	html.skin-theme-clientpref-os .ns-8 .ace_content,
	html.skin-theme-clientpref-os .ns-8 .CodeMirror {
		background-color: hsl(0, 100%, 10%);
	}
}
/* The "return to Main page" link on Special:MovePage after
deleting the target page makes no sense and is in the way. */
.page-Special_MovePage #mw-returnto {
display: none;
}
/* Show hidden items that have class="sysop-show". */
div.sysop-show,
p.sysop-show {
display: block !important;
}
span.sysop-show,
small.sysop-show {
display: inline !important;
}
table.sysop-show {
display: table !important;
}
li.sysop-show {
display: list-item !important;
}
/* Hide items that have class="sysop-hide". */
.sysop-hide {
display: none;
}
/* Avoid accidental delete's and move's */
.page-Main_Page #ca-delete,
.page-Main_Page #ca-move {
display: none !important;
}
อาร์เนอ ฟรีดริช

อาร์เนอ ฟรีดริช (Arne Friedrich) เกิดเมื่อวันที่ 29 พฤษภาคม ค.ศ. 1979 เป็นนักฟุตบอลชาวเยอรมัน ตำแหน่ง กองหลัง ปัจจุบันเล่นให้กับสโมสรฟุตบอลโวล์ฟสบวร์ก และฟุตบอลทีมชาติเยอรมนี เขาเป็น 1 ในนักฟุตบอลทีมชาติ 23 คนในฟุตบอลโลก 2006 ที่เยอรมนีได้ที่ 3 โดยฟรีดริชได้เข้าร่วมเกือบทุกเกมในการแข่งครั้งนี้ เขาเล่นได้หลายตำแหน่ง ทั้งฟูลแบ็ก, เซ็นเตอร์แบ็ก และในบางครั้งรับตำแหน่งกองกลาง เขายังเป็นตัวแทนในฟุตบอลโลก 2010 เขายังทำประตูแรกครั้งแรกในฐานะทีมชาติในรอบ 8 ทีมสุดท้ายในนัดที่เจอกับทีมอาร์เจนตินา

**อ้างอิง**
หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นอาร์มีนีอาบีเลอเฟ็ลท์
หมวดหมู่:ผู้เล่นแฮร์ทา เบเอ็สเซ
หมวดหมู่:ผู้เล่นเฟาเอ็ฟเอ็ล ว็อลฟส์บวร์ค
สนามกีฬาเนลสันมันเดลาเบย์

สนามกีฬาเนลสันมันเดลาเบย์ (Nelson Mandela Bay Stadium) เป็นสนามกีฬาขนาด 48,000 ที่นั่ง อยู่ที่เมืองพอร์ตเอลิซาเบท ประเทศแอฟริกาใต้ เป็นสนามกีฬาที่ใช้ในการแข่งขันฟุตบอลโลก 2010 และเป็น 1 ใน 3 สนามที่อยู่ติดชายหาด สนามกีฬาใช้ในการแข่งขันฟุตบอลและรักบี้ นัดใหญ่ และยังใช้ในการจัดคอนเสิร์ตอีกด้วย

**อ้างอิง**
หมวดหมู่:สนามกีฬาฟุตบอลโลก 2010
หมวดหมู่:สนามกีฬาในประเทศแอฟริกาใต้
เดอะบลูดานูบ

หน้าปกของชีทมิวสิก
โน้ตท่อนแรกของ The Blue Danube พร้อมลายเซ็นของชเตราสส์
เดอะบลูดานูบ (The Blue Danube) เป็นชื่อที่รู้จักกันทั่วไปของ An der schönen blauen Donau op. 314 (On the Beautiful Blue Danube) เพลงวอลต์ซโดยโยฮันน์ ชเตราสส์ ที่สอง แต่งขึ้นในปี ค.ศ. 1866 และแสดงครั้งแรกเมื่อวันที่ 13 กุมภาพันธ์ ค.ศ. 1867 ที่สมาคมนักร้องประสานเสียงแห่งเวียนนา (Wiener Männergesangsverein; Vienna Men's Choral Association) กรุงเวียนนา ประเทศออสเตรีย ได้รับการยอมรับว่าเป็นหนึ่งในเพลงคลาสสิกที่เป็นที่รู้จักมากที่สุด  และถูกจัดให้เป็นเพลงชาติอย่างไม่เป็นทางการของประเทศออสเตรีย
เพลงนี้ได้รับการแต่งคำร้องโดยโจเซฟ เวย์ล นักแต่งคำร้องของสมาคมนักร้องประสานเสียง  ต่อมาชเตราสส์ได้ปรับปรุงทำนองใหม่ และเวย์ลก็ได้ปรับคำร้องใหม่อีกครั้งให้เหมาะสมยิ่งขึ้น  โดยเนื้อร้องกล่าวชื่นชมความงามของแม่น้ำดานูบ และกรุงเวียนนา

**อ้างอิง**

**แหล่งข้อมูลอื่น**
 cname=The Blue Danube
หมวดหมู่:ผลงานของ โยฮันน์ ชเตราสส์ ที่สอง
หมวดหมู่:วอลซ์
โรงเรียนสนมวิทยาคาร

โรงเรียนสนมวิทยาคาร เป็นโรงเรียนมัธยมศึกษาของรัฐ ในสังกัดสำนักงานคณะกรรมการการศึกษาขั้นพื้นฐาน (สพฐ.)  เริ่มเปิดทำการสอนเมื่อปี พ.ศ. 2517

**ประวัติ**
โรงเรียนสนมวิทยาคาร เป็นโรงเรียนมัธยมศึกษา ตั้งอยู่ที่บ้านเลขที่ 190 หมู่ 1 ตำบลสนม อำเภอสนม จังหวัดสุรินทร์ จัดการศึกษาแบบสหศึกษา มีพื้นที่ 98 ไร่ 2 วา 50 ตารางวา  เริ่มก่อตั้งในปี พ.ศ 2516 ชาวกิ่งอำเภอสนม ซึ่งมี นายสิงห์ ไชยโรจน์  ปลัดอำเภอ ผู้หัวหน้ากิ่งอำเภอสนม และ นายสุทัศน์ พรพรม ศึกษาธิการอำเภอสนม ประจำกิ่งอำเภอสนม  พร้อมด้วยบรรดา ข้าราชการ ประชาชนชาวสนม มีความเห็นตรงกันว่า พื้นที่ โคกเล็บเหยี่ยว (โคกเล็บแม็วในภาษาถิ่น) ซึ่งอยู่มางทิศตะวันออก หนองสนม ห่างจากหมู่บ้าน 1.5 กิโลเมตร มีความเหมาะสมจะตั้งโรงเรียน
กระทั่งกระทรวงศึกษาธิการ ได้ประกาศก่อตั้ง โรงเรียนสนมวิมยาคาร ในวันที่ 10 มีนาคม พ.ศ. 2517 โดยได้รับนักเรียนจำนวน 2 ห้อง มีนักเรียน 68 คน โดยอาศัยโรงเรียนสนมศึกษาคารเป็นที่เรียนชั่วคราว ต่อมาได้ย้ายมาที่ อาคารเรียนชั่วคราว 216 ก ที่ก่อสร้างใหม่ ในบริเวณปัจจุบัน เมื่อวันที่ 29 มีนาคม 2517 นายธีรชัย บุพศิริ เดินทางมานับตำแหน่งเป็นครูใหญ่คนแรก  โดยมีการสอนระดับ มัธยมศึกษาปีที่1 - 6 และระดับ ปวช.1-3 และมีข้าราชการ บุคลากรทางการศึกษา ลูกจ้าง ครูอัตราจ้าง และนักศึกษาฝึกประสบการณ์ทั้งหมด 54 คน
ในวันที่ 27 ธันวาคม 2547 ได้ผ่านการประเมิน ต้นแบบ 1 อำเภอ 1 โรงเรียนในฝัน ตามนโยบายของรัฐบาลในสมัยนั้น
และในปีพ.ศ. 2555 ได้ผ่านการประเมิน และรับรางวัลโรงเรียนพระราชทาน

**สัญลักษณ์**
 ตราสัญลักษณ์ : เสมาธรรมจักรครอบพานดวงแก้ว บนคำปรัชญา- พระพุทธรูปประจำโรงเรียน : - ปรัชญา : “ปญฺญา โลกสฺมิ ปชฺโชโต” (ปัญญาเป็นแสงสว่างแห่งโลก)- ต้นไม้ประจำโรงเรียน : ต้นทองกวาว  ต้นราชพฤกษ์- สีประจำโรงเรียน : 
**orange สีแสดหมายถึง เป็นสีของดวงอาทิตย์เมื่อตอนรุ่งอรุณ เป็นสัญลักษณ์ของความรุ่งโรจน์ แผ่รัศมี และให้แสงสว่างเพื่อขจัดความมืดมัวทั้งปวง 
**white สีขาว หมายถึง  เป็นสีของพระพุทธศาสนา สีของความบริสุทธิ์ แจ่มใส 

**ผู้อำนวยการ**

**รางวัลสำคัญ**
 รางวัลโรงเรียนพระราชทาน ปี 2555 ประเภทโรงเรียนขนาดกลาง- รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2547 คณะสานศิลป์ดนตรีไทยสนมวิทยาคาร- รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2548 คณะสานศิลป์ดนตรีไทยสนมวิทยาคาร- รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2549 คณะสานศิลป์ดนตรีไทยสนมวิทยาคาร- 1 อำเภอ 1 โรงเรียนในฝัน- รางวัลโรงเรียนวิถีพุทธ- รางวัลโรงเรียนเศรษฐกิจพอเพียง ปี 2555,2556- รางวัลพิณทองสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย YAMAHA ลูกทุ่งคอนเทสต์ 2556 วงดนตรีลูกทุ่งดอกจาน- รางวัลพิณเงินสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  โดย YAMAHA ลูกทุ่งคอนเทสต์ 2555 วงดนตรีลูกทุ่งดอกจาน- รางวัลโรงเรียนผู้นำชุมชน- รางวัลโรงเรียนปลอดอุบัตติเหตุ- รางวัลโรงเรียนปั้นเด็กสู่ดาว- รางวัลโรงเรียนดีเด่นประจำเขตพื้นที่การศึกษา

**อ้างอิง**

**แหล่งข้อมูลอื่น**
  เว็บไซต์อย่างเป็นทางการโรงเรียนสนมวิทยาคาร date=2010-07-04 
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสุรินทร์
หมวดหมู่:โรงเรียนที่ก่อตั้งในปี พ.ศ. 2517
หมวดหมู่:สิ่งก่อสร้างในอำเภอสนม
แม่แบบ:เหตุการณ์ปัจจุบัน/2553 กรกฎาคม 11

* อันเดรียส อินิเอสตา ทำประตูในการต่อเวลาพิเศษ นาทีที่ 116 ทำให้ฟุตบอลทีมชาติสเปนชนะทีมชาติเนเธอร์แลนด์ 1 ประตูต่อ 0 ในการแข่งขันฟุตบอลโลก 2010 นัดชิงชนะเลิศ ที่ซอกเกอร์ซิตี นครโจฮันเนสเบิร์ก สาธารณรัฐแอฟริกาใต้  (ฟีฟ่าดอตคอม)- เกิดสุริยุปราคาเต็มดวง นาน 5 นาที 20 วินาที บริเวณมหาสมุทรแปซิฟิก  NASA
}
กีฬาฟุตบอลในออลแอฟริกาเกมส์

การแข่งขันฟุตบอล ในการแข่งขันกีฬาออลแอฟริกาเกมส์ เริ่มขึ้นครั้งแรกในปี ค.ศ. 1965 และฟุตบอลหญิงเริ่มในปี ค.ศ. 2003 จะมีการจัดขึ้นทุกครั้งที่มีการแข่งขันออลแอฟริกาเกมส์

**สรุปผลการแข่งขันฟุตบอลชาย**

**สรุปผลการแข่งขันฟุตบอลหญิง**

**ดูเพิ่ม**
 ออลแอฟริกาเกมส์- ฟุตบอล

**แหล่งข้อมูลอื่น**
  ออลแอฟริกาเกมส์ที่เว็บไซต์ CAFonline.com
หมวดหมู่:ออลแอฟริกาเกมส์
เซเกียว

หนังสือพิมพ์เซเกียวเป็นสิ่งพิมพ์แรกของสมาคมสร้างคุณค่าก่อตั้งขึ้นเมื่อวันที่ 20 เมษายน พ.ศ. 2494 โดยโจเซอิ โทดะ นายกสมาคมโซคา งัคไก ท่านที่สอง เป็นหนังสือพิมพ์รายวัน ก่อตั้งโดยมีวัตถุประสงค์เพื่อการเผยแผ่ธรรมไพศาล และต่อต้านอาวุธนิวเคลียร์

**ประวัติ**
หนังสือพิมพ์เซเกียว ก่อตั้งขึ้นโดยโจเซอิ โทดะ นายกสมาคมโซคา งัคไก คนที่สอง โดยที่ปัจจุบันมียอดพิมพ์จำหน่ายอยู่ที่ 5,500,000 ฉบับ สมาชิกขององค์กรที่ญี่ปุ่นจะได้รับหนังสือพิมพ์ครอบครัวละฉบับ และพยายามขยายวงไปในต่างประเทศเครือค่าย

**เนื้อหา**
คำชี้นำของดร.ไดซาขุ อิเคดะ อดีตนายกสมาคมโซคา งัคไก ปัจจุบันเป็น ประธานกิตติมศักดิ์สมาคมโซคา งัคไก และเป็นประธานสมาคมโซคา งัคไก สากล เนื้อหาการชึ้นำเป็นการเพิ่มศรัทธาให้สมาชิกสมาคมสร้างคุณค่า มีพลังศรัทธามากขึ้น เนื้อหาเกี่ยวกับสันติภาพ เช่น ต่อต้านอาวุธนิวเคลียร์ - นิยายการ์ตูน เขียนโดย ไดซาขุ อิเคดะ (ใช้นามปากกา โกคุ)- บทความทั่วไป เกี่ยวกับ การกีฬา สิ่งแวดล้อม การเมือง พระพุทธศาสนา

**โฆษณา**
โฆษณาที่ลงในหนังสือพิมพ์เซเกียวส่วนใหญ่จะเป็นเกี่ยวกับสมาคมสร้างคุณค่า และโฆษณาหลายๆองค์กรเช่น อุปกรณ์สุขภาพ,อาหารสุขภาพ,ธนาคาร

**การหยุดระงับตีพิมพ์**
สำนักพิมพ์เซเกียวจะหยุดระงับการพิมพ์ในวันหยุดหนังสือพิมพ์

**อ้างอิง**
 เพื่อเพื่อนผู้ศรัทธา,สร้างคุณค่า,2550- คู่มือแนะนำธรรมเบื้องต้น,สร้างคุณค่า,2550

**เว็บไซต์อ้างอิง**
  หนังสือพิมพ์เซเกียว date=2007-04-17 -  สมาคมสร้างคุณค่า ญี่ปุ่น-  สมาคมสร้างคุณค่าในประเทศไทย date=2010-09-01 
หมวดหมู่:สมาคมสร้างคุณค่า หมวดหมู่:หนังสือพิมพ์ต่างประเทศ
เกษม สนิทวงศ์ ณ อยุธยา

เกษม สนิทวงศ์ ณ อยุธยา อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลพลเอกสุรยุทธ์ จุลานนท์ และอดีตปลัดกระทรวงวิทยาศาสตร์ เทคโนโลยี และสิ่งแวดล้อม

**ประวัติ**
นายเกษม สนิทวงศ์ ณ อยุธยา เกิดเมื่อวันที่ 4 ที่กรุงเทพมหานคร เป็นบุตรของหม่อมหลวงเดช สนิทวงศ์ กับท่านผู้หญิงประยงค์ สนิทวงศ์ ณ อยุธยา สำเร็จการศึกษาชั้นมัธยมศึกษาจากโรงเรียนกรุงเทพคริสเตียนวิทยาลัย และ Geeling Grammar School Victoria ประเทศออสเตรเลีย ในระดับปริญญาตรี ด้านวิทยาศาสตร์ สาขาฟิสิกซ์และคณิตศาสตร์ จากมหาวิทยาลัยลอนดอน ประเทศอังกฤษ เมื่อปี พ.ศ. 2506 และระดับปริญญาโท สาขาพัฒนาการเศรษฐกิจ จากมหาวิทยาลัยแมสซาชูเซตส์ ประเทศสหรัฐอเมริกา เมื่อปี พ.ศ. 2509
ด้านชีวิตครอบครัว สมรสกับคุณหญิงจามรี สนิทวงศ์ ณ อยุธยา อดีตอาจารย์โรงเรียนจิตรลดา บุตรสาวของหม่อมหลวงจวง เสนีวงศ์ กับนางเฉลยพร เสนีวงศ์ ณ อยุธยา มีบุตรด้วยกัน 2 คน คือ นางสาวดาลิน สนิทวงศ์ ณ อยุธยา และนายจักรษมา สนิทวงศ์ ณ อยุธยา
นอกจากนี้แล้ว งานอดิเรกส่วนตัวที่ชื่นชอบ คือ การถ่ายภาพสัตว์ป่า โดยเริ่มถ่ายมาตั้งแต่ยังเด็ก และเคยเดินทางไปถ่ายในสถานที่ต่าง ๆ ทั่วโลกมาแล้วทั้งอเมริกากลาง, กัมพูชา หรือญี่ปุ่น

**การทำงาน**
นายเกษม สนิทวงศ์ ณ อยุธยา เริ่มต้นรับราชการในตำแหน่ง วิทยากรโท ประจำหน่วยวางแผนกำลังคน สำนักงานสภาพัฒนาการเศรษฐกิจแห่งชาติ ในปี พ.ศ. 2506 ต่อมาได้ดำรงตำแหน่งเลขาธิการคณะกรรมการสิ่งแวดล้อมแห่งชาติ ในปี พ.ศ. 2520 ตำแหน่งรองปลัดกระทรวงวิทยาศาสตร์ เทคโนโลยีและสิ่งแวดล้อม ปี พ.ศ. 2528 ตำแหน่งอธิบดีกรมวิทยาศาสตร์บริการ และปลัดกระทรวงวิทยาศาสตร์ เทคโนโลยีและสิ่งแวดล้อมเป็นตำแหน่งสุดท้าย
นายเกษม ได้รับแต่งตั้งเป็นสมาชิกวุฒิสภา ในปี พ.ศ. 2539 ต่อมาในการจัดตั้งรัฐบาลชั่วคราวหลังการรัฐประหาร ของพลเอกสุรยุทธ์ จุลานนท์ ได้มีการแต่งตั้งให้นายเกษม สนิทวงศ์ ณ อยุธยา ดำรงตำแหน่ง รัฐมนตรีว่าการกระทรวงทรัพยากรธรรมชาติและสิ่งแวดล้อม 

**เครื่องราชอิสริยาภรณ์**

**อ้างอิง**
หมวดหมู่:ราชสกุลสนิทวงศ์
หมวดหมู่:ณ อยุธยา
หมวดหมู่:บุคคลจากกรุงเทพมหานคร
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงวิทยาศาสตร์และเทคโนโลยีไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักถ่ายภาพชาวไทย
หมวดหมู่:รัฐมนตรีว่าการกระทรวงทรัพยากรธรรมชาติและสิ่งแวดล้อมไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:นักเปียโนชาวไทย
หมวดหมู่:บุคคลผู้ได้รับรางวัลครุฑทองคำ
นาวา อันลี่

???? เป็นตัวละครในหนังสือนิยายเรื่อง ดี.เกรย์แมน ของ คาสึระ โฮชิโนะ 


**ข้อมูลส่วนตัว**
ชื่อ : นาวา  อันลี่
*สัญชาติ : ยุโรป
*สีผม : สีทอง
*สีตา : ??
*อายุ : ??
*ส่วนสูง : 174 ซม. 
*น้ำหนัก : 42 กก. 
*กรุ๊ปเลือด : ??
*ราศี : กรกฎ (ปู) 
*วันเกิด : 7 กรกฎาคม 
*ศาตราปราบอาคุม่า : ยังไม่ปรากฏ
*งานอดิเรก : เก็บสะสมพู่กันโบราณ
*สังกัด : หน่วยวาติกัน

**ประวัติ**
นาวา อันลี่ เป็นลูกครึ่งระหว่างพระผู้เป็นเจ้ากับปีศาจ เธอเป็นเสนาบดีแห่งวาติกัน เมื่อสมัยเด็ก เกิดความขัดแย้งภายในวาติกัน โดยศาสนจักรแห่งความมืดทำสงครามกับโนอาห์
อันลี่จึงถูกพาตัวมาหลบภัยที่ศาสนจักรแห่งความมืดสาขาเอเชีย และได้พบกับคันดะ ยู(ตอนเด็ก) แต่มันก็เป็นการแค่พบหน้าเพียงครั้งเดียวเท่านั้น ความทรงจำของเธอแทบไม่มี ในวัยเด็กเธอมีเคยน้องชายชื่อกาเลนท์ เป็นน้องชายบุญธรรมที่ถูกรับเข้ามาในตระกูลนาวา หากแต่ถูกวาติกันตัดสินประหารในภายหลัง เหตุเพราะไม่สามารถเชื่อมต่ออินโนเซนท์ได้ และเพื่อเป็นการปลุกความมืดอีกด้านในใจของอันลี่ เพื่อทำให้เธอสามารถใช้พลังอินโนเซนท์ของตัวเองได้มากขึ้นและเป็นประโยชน์ต่อศาสนจักรแห่งความมืดต่อมาอันลี่ได้เข้ามาที่ศาสนจักรแห่งความมืดในคำสั่งของพระสันตปาปา โดยเป็นภารกิจลับสุดยอดเพื่อจับตาดูเอเลน วอกเกอร์ หรือลำดับที่ 14 ว่าเขาเป็นภัยร้ายกับศานจักรจริงหรือไม่ แต่กลับกันในอีกด้านหนึ่งทางวาติกันก็ได้ทดสอบความไว้วางใจในตัวของอันลี่อีกเช่นเดียวกัน ว่าแท้จริงแล้วเธอมีความทรงจำที่เกี่ยวพันกับลำดับที่ 14 และรู้เรื่องของกุญแจแห่งสงครามศักดิ์สิทธิ์จริงหรือไม่ เพราะหากเป็นจริงแต่เธอปิดบังศาสนจักร เธอก็คงไม่ต่างอะไรจากผู้ทรยศที่คิดหักหลังพระผู้เป็นเจ้าและต้องกำจัดทิ้งเสีย ตอนที่เธอมาพักอยู่ที่ศาสนจักรแห่งความมืดเธอได้พบกับอเลนและคันดะ ตอนที่เธอเจออเลนนั้น เธอตกใจมาก เพราะกาเลนท์หน้าตาเหมือนอเลนอย่างกับฝาแฝด ต่างเพียงสีผมและฝ่ามือต้องสาปเพียงเท่านั้น ซึ่งเพราะเหตุนั้นมันจึงทำให้เธอมีความสนิทสนมกับเอเลน วอกเกอร์มากขึ้น เธอมีความทรงจำบางอย่างเกี่ยวกับดอกบัว สิ่งที่ชอบเก็บสะสมพู่กันโบราณ

**อินโนเซนต์**
ไม่ปรากฏ

**เกร็ดความรู้จากชื่อ**
เกล็ดความรูที่ได้จากชื่อของ อันลี่(Anli) ก็คือชื่อของอันลี่นั้นมากจาก คำาว่า lily ที่แปลว่า'ดอกบัว'
และคำว่า An ที่มาจากภาษาละตินตะวันออก ซึ่งแปลเป็นภาษาอังกฤษคือ half หรือ'ครึ่งหนึ่ง'หรือ 'ไม่เต็มเปี่ยมครบถ้วน'
ซึ่งรวมกันเป็น Anli แปลว่า'ครึ่งหนึ่งของดอกบัว'(มีตัวตนเพียงครึ่งแห่งwater lily)

**อ้างอิง**
ดี. เกรย์ แมน นิยายโชเน็นจัมปํ 
*รีเวิร์ส 02 
*นิตยสารซีควิส
หมวดหมู่:ตัวละครในดี.เกรย์แมน
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นหมอผี
เกริกไกร จีระแพทย์

นายเกริกไกร จีระแพทย์ รัฐมนตรีว่าการกระทรวงพาณิชย์ในรัฐบาลพลเอกสุรยุทธ์ จุลานนท์ และเป็นอดีตผู้ช่วยรัฐมนตรีประจำกระทรวงการท่องเที่ยวและกีฬา ในรัฐบาลดร.ทักษิณ ชินวัตร

**ประวัติ**
นายเกริกไกร จีระแพทย์ สมาชิกสภาปฏิรูปแห่งชาติ เกิดเมื่อวันที่ 10 ที่กรุงเทพมหานคร สำเร็จการศึกษาระดับปริญญาตรี รัฐศาสตรบัณฑิต (เกียรตินิยม) จากจุฬาลงกรณ์มหาวิทยาลัย เมื่อปี พ.ศ. 2509 ระดับปริญญาโท ด้านเศรษฐศาสตร์ จากมหาวิทยาลัยซิดนี่ย์ ประเทศออสเตรเลีย ในปี พ.ศ. 2514 นอกจากนี้ยังได้รับประกาศนียบัตรจากวิทยาลัยป้องกันราชอาณาจักร (วปอ. รุ่น 37) สำเร็จการศึกษาจากเนติบัณฑิตไทย ได้รับประกาศนียบัตร CERTIFICATE IN ECONOMICS DEVELOPMENT จากประเทศญี่ปุ่น (พ.ศ. 2516) และประกาศนียบัตร CERTIFICATE IN PROJECT APPRAISAL จากมหาวิทยาลัยอ็อกฟอร์ด (พ.ศ. 2518)

**การทำงาน**
นายเกริกไกร จีระแพทย์ เริ่มรับราชการในกระทรวงพาณิชย์ เคยได้รับตำแหน่งสำคัญในกระทรวงพาณิชย์ เช่น รองปลัดกระทรวงพาณิชย์ อธิบดีกรมเศรษฐกิจการพาณิชย์ เอกอัครราชทูตผู้แทนถาวรไทยประจำองค์การการค้าโลก อธิบดีกรมการค้าต่างประเทศ และปลัดกระทรวงพาณิชย์เป็นตำแหน่งสุดท้าย
เกริกไกร จีระแพทย์ ได้รับแต่งตั้งเป็นผู้ช่วยรัฐมนตรีประจำกระทรวงการท่องเที่ยวและกีฬา ในรัฐบาลดร.ทักษิณ ชินวัตร เมื่อปี 2546 ต่อมาในการจัดตั้งรัฐบาลชั่วคราวหลังการรัฐประหาร พ.ศ. 2549 ซึ่งนำโดยพลเอกสุรยุทธ์ จุลานนท์ นายกรัฐมนตรี นายเกริกไกร จีระแพทย์ ได้เข้ามาดำรงตำแหน่งรัฐมนตรีว่าการกระทรวงพาณิชย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงพาณิชย์ไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:สมาชิกสภาปฏิรูปแห่งชาติ
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเหรียญจักรพรรดิมาลา
สกุลแพนเทอรา

สกุลแพนเทอรา หรือ สกุลเสือ (Panthera) เป็นสกุลในวงศ์ Felidae ที่ได้รับการตั้งชื่อและอธิบายโดย Lorenz Oken ใน ค.ศ. 1816 ซึ่งรวมแมวลายจุดทั้งหมดเข้าในกลุ่มนี้ เรจินัลด์ อินเนส โพค็อกปรับปรุงการจัดอันดับสกุลนี้ใหม่ใน ค.ศ. 1916 โดยจัดให้เสือโคร่ง (P. tigris), สิงโต (P. leo), เสือจากัวร์ (P. onca) และเสือดาว (P. pardus) อยู่ในกลุ่มนี้จากลักษณะกะโหลกศีรษะเหมือนกัน ผลจากการวิเคราะห์ทางพันธุกรรมระบุว่าเสือดาวหิมะ (อดีต Uncia uncia) อยู่ในสกุล Panthera (P. uncia) ซึ่งเป็นการจัดอันดับที่ทางผู้ประเมินบัญชีแดงไอยูซีเอ็นยอมรับใน ค.ศ. 2008
เสือในสกุลแพทเทอรา ทั้ง 4 ชนิดมีโครงสร้างทางกายวิภาคที่ช่วยให้พวกมันสามารถคำรามได้ เริ่มแรกมีสมมุติฐานว่าเกิดจากการกลายเป็นกระดูกที่ไม่สมบูรณ์ของกระดูกไฮออยด์ แต่การศึกษาครั้งใหม่แสดงว่าความสามารถในการคำรามมาจากลักษณะสัณฐานอื่น โดยเฉพาะอย่างยิ่งกล่องเสียง เสือดาวหิมะ (Uncia uncia) บางครั้งถูกรวมอยู่ในสกุล Panthera แต่มันไม่สามารถคำรามได้ เพราะแม้ว่ามันมีขบวนการกลายเป็นกระดูกที่ไม่สมบูรณ์ของกระดูกไฮออยด์ แต่ขาดลักษณะพิเศษของกล่องเสียงไป

**ศัพทมูลวิทยา**
ศัพท์ panther มาจากภาษาละตินคลาสสิกว่า panthēra ซึ่งสืบมาจากภาษากรีกโบราณว่า pánthēr (πάνθηρ)

**อนุกรมวิธาน**
รายการข้างล่างของสกุล Panthera มาจากการจัดอนุกรมวิธานใน Mammal Species of the World และสะท้อนการปรับปรุงอนุกรมวิธานใน ค.ศ. 2017 โดยหน่วยเฉพาะกิจจำแนกแมวของกลุ่มผู้เชี่ยวชาญด้านแมว:

**ชนิดย่อยและชนิดที่สูญพันธ์**
นอกจากนี้ ยังมีชนิดอื่นที่ระบุไว้ แต่ปัจจุบันไม่ถือเป็นสกุลเดียวกัน เช่น Panthera crassidens จากแอฟริกาใต้ที่ภายหลังพบว่ามีคุณลักษณะผสมระหว่างฟอสซิลเสือดาวและเสือชีตาห์

**วิวัฒนาการชาติพันธุ์**
แผนภาพวิวัฒนาการชาติพันธุ์สำหรับ Panthera ที่เสนอสองแบบ แบบข้างบนมาจากงานวิจัยวิวัฒนาการชาติพันธุ์โดย Johnson และคณะ (2006) และโดย Werdelin และคณะ (2010) ส่วนแบบข้างล่างมาจากงานวิจัยของ Davis และคณะ (2010) และโดย Mazák และคณะ (2011).
แผนภาพวิวัฒนาการชาติพันธุ์ข้างล่างนี้อิงจาก Mazák, Christiansen และ Kitchener (2011)

**อ้างอิง**

**อ่านเพิ่ม**
 cite book |title=The Big Cats and Their Fossil Relatives: An Illustrated Guide to Their Evolution and Natural History |authors=Turner, A. and Antón, M. |date=1997 |publisher=Columbia University Press |isbn=978-0-231-10228-5 |url=https://books.google.com/books?id=66mRJSxIAfoC |language=en

**แหล่งข้อมูลอื่น**
 cite web |title=The Ghostly Origins of the Big Cats |work=PBS Eons |date=16 May 2019 |url=https://www.youtube.com/watch?v=oPJnqWke5n8  
via=YouTube 
หมวดหมู่:สกุลแพนเทอรา
หมวดหมู่:วงศ์เสือและแมว
ณัฐ อินทรปาณ

ณัฐ อินทรปาณ (6 มีนาคม พ.ศ. 2481 — 6 สิงหาคม พ.ศ. 2561) เป็นอดีตกรรมการโอลิมปิกแห่งประเทศไทย อดีตกรรมการคณะกรรมการโอลิมปิกสากล อดีตรัฐมนตรีช่วยว่าการกระทรวงการท่องเที่ยวและกีฬา ในรัฐบาลของ พลเอก สุรยุทธ์ จุลานนท์ และอดีตประธานสหพันธ์ยิงเป้าบินแห่งเอเชีย

**ประวัติ**
ณัฐ อินทรปาณ เกิดเมื่อวันที่ 6 ที่กรุงเทพมหานคร สำเร็จการศึกษาระดับมัธยมศึกษาจากโรงเรียนอัสสัมชัญและประกาศนียบัตรสาขาการพลศึกษา จากวิทยาลัยครูซิดนี่ย์ ประเทศออสเตรเลีย เมื่อปี พ.ศ. 2506 ระดับปริญญาตรีและปริญญาโท ด้านพลศึกษา จากมหาวิทยาลัยแคลิฟอร์เนีย และสำเร็จการศึกษาระดับปริญญาเอก สาขาการพลศึกษา มหาวิทยาลัยอัลเบอร์ตา ในปี พ.ศ. 2516
ด้านชีวิตครอบครัว สมรสกับนางธิติมา อินทรปาณ มีบุตร 2 คน คือ นางสาวณัฐติมา อินทรปาณ และนายณกุล อินทรปาณ

**การทำงาน**
ณัฐ อินทรปาณ ทำงานในด้านการกีฬาของไทย เคยดำรงตำแหน่งสำคัญในวงการกีฬา อาทิ รองประธานกรรมการบริหารกีฬามหาวิทยาลัยแห่งประเทศไทย (กกมท.) ประธานคณะกรรมการเทคนิคเอเชี่ยนเกมส์ ครั้งที่ 8 เลขาธิการคณะกรรมการโอลิมปิกแห่งประเทศไทยและประธานสหพันธ์ยิงเป้าบินแห่งเอเชีย
ในการจัดตั้งรัฐบาลของพลเอกสุรยุทธ์ จุลานนท์ ได้มีการแต่งตั้งให้ ณัฐ อินทรปาณ ดำรงตำแหน่งรัฐมนตรีช่วยว่าการกระทรวงการท่องเที่ยวและกีฬา ซึ่งเป็นรัฐมนตรีช่วยว่าการคนแรกและคนเดียวของกระทรวงจนถึงปัจจุบัน
ณัฐ อินทรปาณ ดำรงตำแหน่งคณะกรรมการโอลิมปิกแห่งประเทศไทย (กรรมการ IOC) วาระปี พ.ศ. 2552-2556

**ถึงแก่อนิจกรรม**
ณัฐ อินทรปาณ ถึงแก่อนิจกรรมด้วยโรคมะเร็ง เมื่อวันที่ 6 สิงหาคม พ.ศ. 2561 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 18 พฤศจิกายน พ.ศ. 2561 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:บุคคลในวงการพลศึกษา
หมวดหมู่:บุคคลจากโรงเรียนอัสสัมชัญ
หมวดหมู่:คณะกรรมการโอลิมปิกแห่งประเทศไทย
หมวดหมู่:สมาชิกคณะกรรมการโอลิมปิกสากล
หมวดหมู่:นักกีตาร์ชาวไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากมะเร็ง
พลเดช ปิ่นประทีป

นายแพทย์ พลเดช  ปิ่นประทีป สมาชิก วุฒิสภาไทย ชุดที่ 12 เลขาธิการคณะกรรมการสุขภาพแห่งชาติ เลขาธิการสถาบันชุมชนท้องถิ่นพัฒนา และอดีตสมาชิกสภาปฏิรูปแห่งชาติ เป็นอดีตรัฐมนตรีช่วยว่าการกระทรวงการพัฒนาสังคมและความมั่นคงของมนุษย์ ในรัฐบาลพลเอกสุรยุทธ์ จุลานนท์ อดีตกรรมการนโยบายองค์การกระจายเสียงและแพร่ภาพสาธารณะแห่งประเทศไทย และอดีตผู้ปฏิบัติหน้าที่ประธานกรรมการนโยบายองค์การกระจายเสียงและแพร่ภาพสาธารณะแห่งประเทศไทย (ชั่วคราว) กรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 ใน รัฐบาล พลเอก ประยุทธ์ จันทร์โอชา

**ประวัติ**
พลเดช  ปิ่นประทีป เกิดเมื่อวันที่ 2 มิถุนายน พ.ศ. 2498 เป็นบุตรของนายเสงี่ยม กับนางกาญจนา ปิ่นประทีป สำเร็จการศึกษาระดับปริญญาตรีวิทยาศาสตรบัณฑิต ระดับปริญญาโท แพทยศาสตร จากมหาวิทยาลัยมหิดล และวุฒิบัตรด้านเวชศาสตร์ แพทยสภา
พลเดช ปิ่นประทีป สมรสกับนางวณี ปิ่นประทีป (สกุลเดิม สุขอารมณ์) มีบุตรทั้งหมด 3 คน คือ พิชญา ตั้งปกรณ์ (พิชญา ปิ่นประทีป) , วศิน ปิ่นประทีป, สวรรยา ปิ่นประทีป

**การทำงาน**
นายแพทย์ พลเดช  ปิ่นประทีป รับราชการในกระทรวงสาธารณสุข และเคยดำรงตำแหน่งผู้อำนวยการโรงพยาบาลในจังหวัดพิษณุโลก ต่อมาได้เข้ามาทำงานการเมืองในตำแหน่งเลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ (ไพบูลย์ วัฒนศิริธรรม) ซึ่งภายหลังได้รับการแต่งตั้งให้ดำรงตำแหน่ง รัฐมนตรีช่วยว่าการกระทรวงการพัฒนาสังคมและความมั่นคงของมนุษย์ ในปี พ.ศ. 2550 เพื่อช่วยงานของไพบูลย์ วัฒนศิริธรรม ซึ่งได้รับการแต่งตั้งเป็นรองนายกรัฐมนตรีอีกตำแหน่งหนึ่ง
หลังจากพ้นจากตำแหน่งรัฐมนตรีในปี พ.ศ. 2551 เขาได้ไปดำรงตำแหน่งเลขาธิการสถาบันชุมชนท้องถิ่นพัฒนา และ กรรมการนโยบายองค์การกระจายเสียงและแพร่ภาพสาธารณะแห่งประเทศไทย 
พลเดช  ปิ่นประทีป ได้เข้ามามีบทบาททางการเมืองอีกครั้ง ภายหลังการชุมนุมของกลุ่มคนเสื้อแดง พ.ศ. 2553 ยุติลง โดยเข้ามาทำหน้าที่เป็นคณะกรรมการสมัชชาปฏิรูปประเทศ ซึ่งประกอบด้วยคณะกรรมการ จำนวน 27 คน เพื่อรวบรวมข้อมูล รับฟังความคิดเห็น และนำไปสู่นโยบายในการปฏิรูปประเทศไทย 
หลังรัฐประหารในประเทศไทย พ.ศ. 2557 พลเดช ได้รับแต่งตั้งเป็นสมาชิกสภาปฏิรูปแห่งชาติ และในปี พ.ศ. 2559 เขาได้รับแต่งตั้งเป็นเลขาธิการคณะกรรมการสุขภาพแห่งชาติ
ในวันที่ 8 สิงหาคม พ.ศ. 2560 ได้รับแต่งตั้งเป็น กรรมการในคณะกรรมการผู้ทรงคุณวุฒิดิจิทัลเพื่อเศรษฐกิจและสังคมแห่งชาติ สำนักงานคณะกรรมการดิจิทัลเพื่อเศรษฐกิจและสังคมแห่งชาติ และได้รับการแต่งตั้งเป็นกรรมการในคณะกรรมการปฏิรูปประเทศด้านสาธารณสุข 
ใน พ.ศ. 2561 ได้ร่วมก่อตั้ง พรรคพลังประชารัฐ แต่นายแพทย์พลเดชขอเป็นเพียงผู้ก่อตั้ง ไม่ขอเป็นผู้บริหารพรรค และไม่ขอลงสมัคร ส.ส.

**เครื่องราชอิสริยาภรณ์**

**อ้างอิง**

หมวดหมู่:บุคคลจากอำเภอนครไทย
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:สมาชิกสภาปฏิรูปแห่งชาติ
หมวดหมู่:พรรคพลังประชารัฐ
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:รัฐมนตรีว่าการกระทรวงการพัฒนาสังคมและความมั่นคงของมนุษย์ไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองจากจังหวัดพิษณุโลก
ประชา มาลีนนท์

นายกองเอก ประชา มาลีนนท์ (เกิด 20 มีนาคม พ.ศ. 2490) อดีตรัฐมนตรีว่าการกระทรวงการท่องเที่ยวและกีฬา อดีตรัฐมนตรีช่วยว่าการกระทรวงคมนาคม และอดีตรัฐมนตรีช่วยว่าการกระทรวงมหาดไทย ในรัฐบาลทักษิณ ชินวัตร

**ประวัติ**
นายประชา มาลีนนท์ เกิดเมื่อวันที่ 20 ที่กรุงเทพมหานคร (จังหวัดพระนครในขณะนั้น)  เป็นบุตรชายคนที่สามของนายวิชัย และนางสมศรี มาลีนนท์(เสียชีวิตทั้งคู่) มีพี่น้อง 8 คน
สำเร็จการศึกษาชั้นมัธยมศึกษาจากโรงเรียนอัสสัมชัญ บางรัก ในปี พ.ศ. 2509 ระดับปริญญาตรี จาก Elmhurst College สหรัฐอเมริกา เมื่อปี พ.ศ. 2514 และสำเร็จการศึกษาจากวิทยาลัยป้องกันราชอาณาจักร (วปรอ.344) ในปี พ.ศ. 2535
ด้านชีวิตครอบครัว สมรสกับนางแพ็ตตริเซีย แมรี่ มาลีนนท์ โดย มีบุตร ธิดา คือเทรซี่ แอน มาลีนนท์, ดร.แคทลีน มาลีนนท์ (สมรสกับ ธนกร วังบุญคงชนะ)แอน มาลีนนท์, ตู่ ปิยวดี มาลีนนท์(สมรสกับ มาวิน ทวีผล),ประพันธ์พงศ์ มาลีนนท์

**การทำงาน**
นายประชา มาลีนนท์ ทำงานเป็นกรรมการรองผู้จัดการ บริษัท บางกอกเอ็นเตอร์เทนเม้นต์ จำกัด เคยดำรงตำแหน่งสมาชิกวุฒิสภา ในระหว่างปี พ.ศ. 2539 - พ.ศ. 2543 ต่อมาได้เข้าสู่วงการการเมือง โดยการร่วมก่อตั้งพรรคไทยรักไทย และได้รับตำแหน่งรัฐมนตรีช่วยว่าการกระทรวงคมนาคม รัฐมนตรีช่วยว่าการกระทรวงมหาดไทย รัฐมนตรีว่าการกระทรวงการพัฒนาสังคมและความมั่นคงของมนุษย์ และรัฐมนตรีว่าการกระทรวงการท่องเที่ยวและกีฬา จนกระทั่งเกิดรัฐประหารเมื่อวันที่ 19 กันยายน พ.ศ. 2549
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ปัจจุบัน อยู่ระหว่างหลบหนีคดี ต้องโทษจำคุก 12 ปี คำพิพากษาคดีทุจริตรถ-เรือดับเพลิงกทม. โดยศาลฎีกาแผนกคดีอาญาของผู้ดำรงตำแหน่งทางการเมือง พิพากษาเมื่อวันที่ 10 เดือน กันยายน พ.ศ. 2556

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:สกุลมาลีนนท์
หมวดหมู่:มหาเศรษฐีชาวไทย
หมวดหมู่:สถานีวิทยุโทรทัศน์ไทยทีวีสีช่อง 3
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการท่องเที่ยวและกีฬาไทย
หมวดหมู่:รัฐมนตรีว่าการกระทรวงการพัฒนาสังคมและความมั่นคงของมนุษย์ไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้หนีคดี
สับปะรดภูแล

สับปะรดภูแลเชียงราย (Chiangrai Phulae Pineapple) หรือในชื่อเรียก  สับปะรดภูแล เป็นสับปะรดสายพันธุ์ในกลุ่มควีน ลูกเล็กและสามารถปลูกได้ตลอดปี ผล ขนาดเล็ก เนื้อสีทอง กลิ่นหอม แกนสับปะรดกรอบ รับประทานได้ รสชาติหวานปานกลาง แหล่งกำเนิดอยู่ที่ตำบลนางแล ตำบลท่าสุด และตำบลบ้านดู่ อำเภอเมือง จังหวัดเชียงราย

**ประวัติ**
เอนก ประทีป ณ ถลาง อาจารย์มหาวิทยาลัยราชภัฎเชียงราย อาศัยอยู่ที่ตำบลนางแล เป็นผู้นำพันธุ์มาจากจังหวัดภูเก็ตมาปลูก ในตำบลนางแล อำเภอเมือง จังหวัดเชียงราย และได้มีการปรับเปลี่ยนวิธีการปลูกให้เหมาะสมกับสภาพภูมิประเทศและภูมิอากาศ โดยไม่ได้มีการใช้ยาฆ่าแมลงและใส่ปุ๋ยวิทยาศาสตร์ เป็นคนละพันธุ์กับสับปะรดนางแล และสาเหตุที่เปลี่ยนชื่อจากพันธุ์ภูเก็ตเป็นพันธุ์ภูแล เนื่องจากแม่ค้าคนกลางเห็นว่า ลักษณะลูกมีลักษณะเล็กและคนต่างจังหวัดที่มาเที่ยวชอบกิน โดยเป็นการผสมชื่อระหว่าง ตำบลนางแล กับ สับปะรดพันธุ์ภูเก็ต มิใช่มาจาก พันธุ์ภูเก็ต ผสมกับพันธุ์นางแล
ปัจจุบัน ได้มีการนำ สัปปะรดภูแล มาแปรรูปมากมาย ทั้ง เบเกอรี่ และ เครื่องดื่ม มากมาย ที่มีรสชาติเป็นเอกลักษณ์

**รายการอ้างอิง**
สับปะรดภูแล เชียงราย date=2016-06-27 
หมวดหมู่:ผลไม้
หมวดหมู่:วงศ์สับปะรด
พรรคพลังคนกีฬา

พรรคพลังคนกีฬา (Sport Party of Thailand ตัวย่อ: S.P.O.T.  พ.ก.) เป็นพรรคการเมืองไทย ก่อตั้งเมื่อวันที่ 28 ตุลาคม พ.ศ. 2552 โดยมีนายวนัสธนา สัจจกุล เป็นหัวหน้าพรรค และนายวิรุณ เกิดชูกุล เป็นเลขาธิการพรรค โดยมีนโยบายหลักเพื่อพัฒนาวงการกีฬาและสร้างความสามัคคีของคนในชาติ

**นโยบายพรรค**
พรรคพลังคนกีฬา จัดตั้งขึ้นโดยมีนโยบายสำคัญ 11 ข้อ คือ
# หล่อหลอมให้เยาวชนของชาติภาคภูมิใจในความเป็นคนไทย ไม่แยกสี ไม่แยกภาค ไม่แยกศาสนา อยู่ใต้ร่มธงไตรรงค์ผืนเดียวกัน และมีองค์พระมหากษัตริย์องค์เดียวกัน
# หล่อหลอมให้เยาวชนของชาติเป็นสุภาพบุรุษ สุภาพสตรี มีน้ำใจนักกีฬาและปลอดยาเสพติด
# พัฒนากีฬาไทยให้ทัดเทียมกับประเทศเกาหลีและประเทศญี่ปุ่น
# ส่งเสริมให้มีการแข่งขันกีฬาทั้งระดับนานาชาติ ระดับชาติ และระดับท้องถิ่น
# สร้างสถานที่เล่นกีฬา ออกกำลังกายให้ครบทุกจังหวัด ทุกอำเภอ ทุกตำบล และทุกหมู่บ้าน
# จัดหาอุปกรณ์กีฬา และอุปกรณ์ออกกำลังกายให้เหมาะสมตามความต้องการของท้องถิ่น
# ตั้งกองทุนกีฬาประจำตำบลเพื่อให้ชุมชนมีต้นทุนในการทำกิจกรรมกีฬา
# สนับสนุนให้นักกีฬาไทยมีโอกาสไปฝึกซ้อม และแข่งขันต่างประเทศ เพื่อสร้างชื่อเสียงให้กับตัวเองและประเทศชาติ
# จัดให้มีกิจกรรมกีฬา ทั้งเพื่อการออกกำลังกาย และการแข่งขันสำหรับผู้สูงอายุ
# จัดให้มีกิจกรรมกีฬา ทั้งเพื่อการออกกำลังกาย และการแข่งขันสำหรับคนพิการ
# เปิดโอกาสให้ผู้มีความสามารถจากภาคประชาชนเข้ามาบริหารประเทศในตำแหน่งรัฐมนตรี

**แกนนำพรรค**
 นายวนัสธนา สัจจกุล หัวหน้าพรรค- พล.ต.จารึก อารีราชการัณย์ เลขาธิการคณะกรรมการโอลิมปิกแห่งประเทศไทย- ดาโต๊ะ ดร.วิจิตร เกตุแก้ว นายกสมาคมผู้ตัดสินฟุตบอลอาชีพแห่งประเทศไทย- นายอดิศักดิ์ เบ็ญจศิริวรรณ ประธานพัฒนาฟุตซอลสมาคมฟุตบอล- นายวิรัช ชาญพานิชย์ สภากรรมการบริหารสมาคมฟุตบอล

**การส่งผู้สมัครรับเลือกตั้ง**
พรรคพลังคนกีฬา ได้ส่งผู้สมัครรับเลือกตั้งในการเลือกตั้ง พ.ศ. 2554 เป็นครั้งแรก โดยมีหมายเลขประจำพรรค คือ หมายเลข 36 ประกอบด้วยผู้สมัครแบบบัญชีรายชื่อจำนวน 103 คน ซึ่งพรรคพลังคนกีฬา ได้นำเสนอนโยบายการให้คนนอกมาเป็นนายกรัฐมนตรี เพื่อยุติปัญหาทางการเมือง โดยเสนอให้นายศุภชัย พานิชภักดิ์ เป็นนายกรัฐมนตรี และนายวนัสธนา สัจจกุล หัวหน้าพรรคฯ จะขอเป็นรัฐมนตรีว่าการกระทรวงการท่องเที่ยวและกีฬา จะได้ใช้กีฬาสร้างความปรองดองในชาติ แต่ไม่ได้รับเลือกตั้งแม้แต่ที่นั่งเดียวในสภาผู้แทนราษฎร
พรรคพลังคนกีฬาสิ้นสภาพความเป็นพรรคการเมืองเมื่อวันศุกร์ที่ 10 มกราคม พ.ศ. 2563

**อ้างอิง**
หมวดหมู่:พรรคการเมืองไทยในอดีต

หมวดหมู่:พรรคการเมืองไทยที่ก่อตั้งในปี พ.ศ. 2552
หมวดหมู่:พรรคการเมืองไทยที่ยุบพรรคในปี พ.ศ. 2563
ตุลาการ

ตุลาการ อาจหมายถึง- อำนาจตุลาการ- ข้าราชการฝ่ายตุลาการ (ประเทศไทย)- ตุลาการรัฐธรรมนูญ- ตุลาการศาลปกครอง- ตุลาการภิวัฒน์
หมวดหมู่:ตุลาการ
เอชไอดี (รถจักร)

ฮิตาชิ 8เอฟเอ-36ซี (HITACHI 8FA-36C) หรือ เอชไอดี (HID) มักถูกเรียกสั้น ๆ ด้วยชื่อยี่ห้อว่าฮิตาชิ รถจักร เอชไอดี เป็นรถจักรดีเซลไฟฟ้ารุ่นหนึ่งของการรถไฟแห่งประเทศไทย ที่สั่งนำเข้ามาเพื่อใช้ในการทำบวนรถโดยสารและขบวนรถสินค้า โดยสั่งซื้อจาก บริษัท ฮิตาชิ ที่ ประเทศญี่ปุ่น เมื่อปี พ.ศ. 2536 จำนวนทัังสิ้น 22 คัน
รถจักร เอชไอดี ในช่วงแรกมีบทบาทกับการรถไฟแห่งประเทศไทยในด้านการทำขบวนรถโดยสารทางไกล เช่น ขบวนรถด่วนพิเศษ CNR ขบวนด่วนพิเศษ ขบวนรถด่วน ขบวนรถเร็ว รถนำเที่ยวในบางโอกาส อีกทั้งยังทำรถสินค้า (ในอดีตเคยทำขบวนรถสินค้า ICD แต่ในภายหลังได้รถจักร CSR และ QSY มาแทนที่) ปัจจุบันรถจักร เอชไอดี ได้ถูกลดบทบาทลงอย่างมาก ตามอายุและสภาพการใช้งานของตัวรถจักร ซึ่งสามารถพบเห็นได้ตามขบวนรถด่วน(บางขบวน) ขบวนรถเร็ว(บางขบวน) ขบวนรถธรรมดา ขบวนรถชานเมือง ขบวนรถท้องถิ่น(บางขบวน) และรถสินค้า(บางขบวน) โดยประเภทขบวนรถทั้งหมดที่ว่ามาขึ้นอยู่กับสถานการณ์และความจำเป็นในการพร้อมใช้งานเพื่อทำขบวนนั้นๆ ไม่สามารถระบุได้อย่างแน่ชัด
รถจักร HID หมายเลข 4507 ขณะจอดอยู่หน้าโรงรถจักรบางซื่อ
ติดตั้งระบบ ATP (Automatic Train Protection) สำหรับรถจักร เอชไอดี โดยใช้ระบบ European Train Control System รูปแบบ On board (ECM-Progress Rail, Alstom) ให้กับหมายเลข 4503 4504 4510 4511 4514 4517 4518 4519 4520 4521 4522 ระบบนี้ถูกใช้อย่างแพร่หลายในประเทศโซนยุโรปซึ่งเกี่ยวข้องกับความปลอดภัยช่วยลดอุบัติเหตุการตกรางและเพิ่มประสิทธิภาพในการเดินขบวนรถไฟภายในประเทศและนอกประเทศ ซึ่งการรถไฟแห่งประเทศไทยมีความสนใจที่จะติดตั้งระบบ ATP นี้ให้กับรถจักรเก่าเช่น Alsthom เป็นต้น เพื่อเพิ่มประสิทธิภาพและความปลอดภัยให้กับหัวรถจักรและขบวนรถ
รถจักร HID หมายเลข 4519 จอดชานชาลาที่ 12 (เนื่องจากชานชาลาที่ 1 และ 2 ขัดข้อง) กรุงเทพอภิวัฒน์ ทำ ข.109 ไปเชียงใหม่รถจักร เอชไอดี เป็นรถจักรที่มี 2 เครื่องยนต์ ใช้เป็น Cummins KTA50-L 4 จังหวะ V16 เครื่องยนต์ดีเซล จำนวน 2 เครื่อง แต่ละเครื่องมีแรงม้า 1,250 แรงม้า เมื่อรวมแล้วจะได้ที่ 2,500 แรงม้า สามารถทำความเร็วได้สูงสุดที่ 100 กม./ชม. แคร่ของรถจักรนี้ มีทั้งหมด 2 แคร่ แต่ละแคร่มี 3 เพลา 6 ล้อ เมื่อนับแค่เพลารวมกันจะได้ 6 เพลา ในแต่ละเพลามีมอเตอร์ลากจูงหรือที่เรียกว่า Traction motor อยู่ทั้งหมดจำนวน 6 ลูก ซึ่งทำหน้าที่ขับเคลื่อนรถจักร เพื่อลากจูงขบวนรถโดยสารและรถสินค้าหนักได้ และเนื่องด้วยรถจักรนี้อายุมากแล้ว เมื่อทำรถสินค้าหนักขึ้นทางตอนภูเขา อาจเกิดอาการเครื่องร้อนได้ง่าย เมื่อเทียบกับรถจักรที่การรถไฟแห่งประเทศไทยมีใช้อยู่ในปัจจุบันเช่น CSR และ QSY เป็นต้น
ในช่วงปี พ.ศ.2559 การรถไฟแห่งประเทศไทย ได้จัดทำสีให้กับรถจักร เอชไอดี สีใหม่เกือบทั้งหมด เพื่อจะได้ลากจูงรถนอน CNR ใหม่ที่พึ่งนำเข้ามา ณ ตอนนั้น ปัจจุบันยังคงมีการทำนุบำรุง ซ่อมแซม และทำสีอยู่เสมอ เพื่อรักษาสภาพรถจักร

**รถจักรที่ประสบอุบัติเหตุ**

**อ้างอิง**

**แหล่งข้อมูลอื่น**
  การรถไฟแห่งประเทศไทย date=2007-07-29 -  รถไฟไทยแกลลอรี่-  จีโอซิตี
หมวดหมู่:รถจักรดีเซลในประเทศไทย
ศุภชัย สิงห์ยะบุศย์

ศุภชัย สิงห์ยะบุศย์ เกิดเมื่อวันที่ 15  ธันวาคม พ.ศ. 2504 ที่ อำเภอจตุรพักตรพิมาน จังหวัดร้อยเอ็ด เป็นนักเขียนเรื่องสั้น เรื่อง คนเถื่อน และเข้ารอบสุดท้ายรางวัลซีไรท์ ประเภท เรื่องสั้น ปี 2536
อ.ศุภชัย สำเร็จการศึกษาระดับปริญญาเอก   ปร.ด. ไทศึกษา (Tai Studies) จากมหาวิทยาลัยมหาสารคาม ปริญญาโท กศ.ม. ศิลปศึกษา มศว.ประสานมิตร ปริญญาตรี     กศ.บ. ศิลปศึกษา มศว.มหาสารคาม และระดับอนุปริญญา ประกาศนียบัตรการศึกษาชั้นสูง (ปก.ศ.สูง) สาขาศิลปศึกษา วิทยาลัยครูบุรีรัมย์
ปัจจุบันเป็น รองศาสตราจารย์ ระดับ 9 สังกัดสาขาทัศนศิลป์ คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม จ.มหาสารคาม

**ผลงาน**

**วรรณกรรมและสารคดี**
 2536 คนเถื่อน (รวมเรื่องสั้นเข้ารอบสุดท้ายรางวัลซีไรท์ ปี 2536)- 2536 ใต้เงาอสูร (นวนิยายสะท้อนชีวิตศิลปินเพื่อชีวิตในประเทศไทย)- 2537 เพลงของเขา (เรื่องสั้นรางวัลสุภาว์ เทวากุล โดยสมาคมนักเขียนแห่งประเทศไทย)- 2541 มิตรภาพที่ชายป่า (วรรณกรรมเยาวชน ได้รับคัดเลือกเป็น  หนังสืออ่านประกอบของนักเรียนระดับประถมศึกษา)- 2542 จะไปให้ถึงดวงดาว (รวมเรื่องสั้น ได้รับคัดเลือกเป็น ได้รับคัดเลือกให้เป็นหนังสืออ่านประกอบของนักเรียนระดับประถมศึกษา)- 2546 ลาวตอนล่าง (โครงการอาณาบริเวณศึกษา 5 ภูมิภาค สกว)- 2548 มาดเกรียง : วิถีแห่งคนไพรและสายน้ำ (ชุดโครงการสารคดีชนเผ่าในอุษาคเนย์ ลำดับที่ 1)- 2553 พระบางเมืองมรดกโลก : ราชธานีแห่งความทรงจำและพื้นที่พิธีกรรมในกระแสโลกาภิวัตน์  (สำนักพิมพ์สายธาร)  

**ตำรา**
 2537  ทัศนศิลป์เพื่อชีวิตในประเทศไทย (สำนักพิมพ์โอเดียนสโตร์)- 2539  เกษมราษฎร์ กษัตริย์ผดุง ศาสน์รุ่ง เรืองอีสาน (มหาวิทยาลัยมหาสารคามพิมพ์เพื่อเฉลิมพระเกียรติพระบาทสมเด็จพระเจ้าอยู่หัวฯ เนื่องในปีกาญจนาภิเษก 2539) - 2541  ศิลปนิยม - 2543  สุนทรียศาสตร์ในทัศนศิลป์ - 2545  ชุมชนเครื่องปั้นดินเผา  - 2546  ชุมชนผ้าทอย้อมสีธรรมชาติ- 2546  ทัศนศิลป์ปริทัศน์  - 2547  ประวัติศาสตร์ศิลปะตะวันตกฉบับสมบูรณ์

**เครื่องราชอิสริยาภรณ์**

**อ้างอิง**
หมวดหมู่:นักเขียนชาวไทย
ข้าราชการพลเรือนในพระองค์

ข้าราชการพลเรือนในพระองค์ ข้าราชการพลเรือนของ ประเทศไทย ซึ่งปฏิบัติหน้าที่โดยการบรรจุแต่งตั้งให้ดำรงตำแหน่งในองค์พระมหากษัตริย์ตามที่กำหนดไว้ในพระราชกฤษฎีกาว่าด้วยระเบียบข้าราชการพลเรือนในพระองค์ พ.ศ. 2552 มีหน้าที่ปฏิบัติราชการในสำนักพระราชวัง

**การบรรจุแต่งตั้ง**
การบรรจุแต่งตั้งข้าราชการพลเรือนในพระองค์ สำนักพระราชวัง จะต้องนำความกราบบังคมทูลเพื่อทรงพระกรุณาโปรดเกล้าฯ แต่งตั้ง หรือเพื่อขอพระราชทานพระบรมราชานุมัติ หรือเพื่อทรงพระกรุณาทราบฝ่าละอองธุลีพระบาทแล้วแต่ระดับตำแหน่ง

**แหล่งข้อมูลอื่น**
  ระเบียบสำนักพระราชวัง เรื่อง การแต่งกายของข้าราชบริพาร สังกัดสำนักพระราชวัง พ.ศ. ๒๕๕๙ date=2018-10-24 

**อ้างอิง**
หมวดหมู่:ราชการไทย
ข้าราชการพลเรือนชาวไทย